Diari Oficial de la Generalitat Valenciana


Sumari del DOGV 5203, del 21-02-2006 (2006/1524)

RESOLUCIÓ de 20 de gener de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/1524


Data del document
:   20-02-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Universitat Miguel Hernández
    * turisme
    * títol d'estudis
    * legislació
    * universitat

RESOLUCIÓ de 20 de gener de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat Miguel Hernández d'Elx. [2006/1524]  
El Decret 34/2005, de 18 de febrer, del Consell de la Generalitat, autoritzà l'adscripció de l'Escola Superior de Turisme Lope de Vega a la Universitat Miguel Hernández d'Elx, com a Escola Universitària de Turisme, per a implantar els ensenyaments universitaris conduents a l'obtenció del títol oficial de Diplomat en Turisme.  
Per acord del Consell de Coordinació Universitària, en la reunió del dia 11 de maig de 2005, s'homologa el pla d'estudis conduent a l'obtenció del títol de Diplomat en Turisme del centre adscrit Escola Superior de Turisme Lope de Vega. Per acord del Consell de Ministres de 8 de setembre de 2005 s'homologa el dit títol. I es publica el pla d'estudis en el Boletín Oficial del Estado per Resolució de 2 de juny de 2005, de la Universitat Miguel Hernández d'Elx.  
De conformitat amb el que s'ha disposat en l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris, i en l'exercici de les atribucions conferides per l'article 35 de la Llei de Govern Valencià, resolc:  
Primer  
Autoritzar a l'Escola Superior de Turisme Lope de Vega adscrita a la Universitat Miguel Hernández d'Elx la posada en funcionament dels ensenyaments conduents a l'obtenció del títol oficial de Diplomat en Turisme a la ciutat de Benidorm.  
Segon  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Miguel Hernández d'Elx haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.  
Tercer   
La present resolució tindrà efectes l'endemà de la publicació en el Diari Oficial de la Generalitat Valenciana.  
De conformitat amb el que s'ha establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant l'òrgan que s'indiquen a continuació:  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes comptador des de l'endemà de la seua publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.  
València, 20 de gener de 2006.. El conseller d'Empresa, Universitat i Ciència: Justo Nieto Nieto.